Aukštelkai
Aukštelkai – kaimas Radviliškio rajono savivaldybėje, 7 km į šiaurės rytus nuo Radviliškio, prie kelio  212  Radviliškis–Pakruojis . Seniūnijos ir seniūnaitijos centras. Yra Aukštelkų pagrindinė mokykla, biblioteka, paštas (LT-82052). Valstybinis gamtos paveldo objektas – Aukštelkų ąžuolas, kurio skersmuo 1,4 m, aukštis 21 m. Stovi Lietuvos nepriklausomybės dešimtmečio paminklas (pastatytas 1928 m., nugriautas 1951 m., atstatytas 1990 m.). Vakariniu kaimo pakraščiu teka Vėzgė, Vikutinis, Kriaukė, šiauriau Aukštelkų auga Mažaičių miškas.